cyanic-selkie/wikianc huggingface dataset:
FK Radnički Lukavac
Rat u BiH i razvoj kluba poslije rata
Zbog ratnih dejstava prvenstvo se prekida, a Radnički je tada bio na sedmom mjestu; u ratnim uslovima formirana je liga TPK. Plasmanom u ovoj ligi obezbijeđen je odlazak na Državno prvenstvo u Jablanicu. Pored ekipa Radničkog učestovali su Sarajevo i Vrbanjuša iz Sarajeva, Bosna iz Visokog, Rudar iz Kaknja i Iskra iz Bugojna. Na kraju turnira lukavčani su zauzeli treće mjesto; 1995. godine formira se Prva BiH liga, a plasman na drugo mjesto u sezoni 95/96, bio je dovoljan da Radnički postigne najveći uspjeh u svojih 75 godina postojanja; zvanično takmičenje u Prvoj ligi počelo je u sezoni 95/96. Fudbaleri iz Lukavca opravdavaju status prvoligaša. Prvenstvo završavaju kao drugi na tabeli, sa gol razlikom 92:69. U drugoj prvoligaškoj sezoni Radnički također bilježi zapaženi rezultat osvajanjem četvrtog mjesta; na stadionu FK "Radnički" mlada nogometna reprezentacija BiH a i ženska nogometna reprezentacija BiH odigrali svoje međunarodne utakmice. U periodu od 1997. do 2000. godine FK Radnički se takmiči u prvoj nogometnoj ligi. Nakon osnivanja jedinstvene nogometne lige na prostoru federacije, a kasnije i na prostoru cijele države FK Radnički ispada iz Premier lige i svoje takmičenje nastavlja u Prvoj nogometnoj ligi BiH. U dvije sezone koliko se takmiči u Prvoj ligi FK Radnički se nalazi u samom vrhu tabele ali ipak ne uspijeva da obezbijedi ulazak u Premier nogometnu ligu BiH.
Otto von Bismarck
Imenovan je predsjednikom vlade i ministrom vanjskih poslova, a kao glavno načelo u rješavanju političkih pitanja istaknuo je geslo "krv i željezo". Cilj mu je bio ujediniti Njemačku silom pruskog oružja i ostvariti prevlast Njemačke u Evropi. Njemačko carstvo od 25 država stvoreno je 1871. godine. Zbog laiciziranja školstva ušao je u "Kulturkampf" s katoličkom crkvom. Donio je "Izvanredni zakon" protiv socijalista, koji je zabranjivao radnička udruženja, štrajkove i slično, ali nije uspio spriječiti jačanje radničkog pokreta. Neuspjeh u unutarnjoj politici i razmimoilaženja s Wilhelmom II u pitanjima vanjske politike prisilila su ga da na zahtjev cara da ostavku.
Raša (Sežana)
Raša je naseljeno mjesto u sastavu općine Sežana, regija Obalno-kraška, Slovenija.
Historija
Do teritorijalne reorganizacije u Sloveniji nalazila se u sastavu stare općine Sežana.
Stanovništvo
Na popisu stanovništva 2011. godine, Raša nije imala stanovnika.
Herodot
thumb|Herodot Halikarnašanin Herodot (oko 484. p. n. e. - oko 425. p. n. e.) se smatra ocem historije jer prvi nastoji provjeriti istinitost i vjerodostojnost podataka koje zapisuje. U djelu Historija zabilježio je historiju i običaje naroda istočne obale Sredozemlja, a njegov rad označava začetke historijskog istraživanja.
U Historiji on traži uzroke grčko-perzijskih ratova te opisuje nastanak i razvoj perzijske države, historiju Egipta, Feničana i grčkih kolonija u Maloj Aziji. Događaje je pripisivao volji sudbine koja je ravna i bogovima i ljudima.
Bio je velik putnik. Tokom 5. vijeka p. n. e. obišao je Perzijsko kraljevstvo, Egipat, Libiju, Siriju, Babilon, Suzu, Lidiju, Frigiju, Bizantiju, Trakiju, Makedoniju i Italiju.
Erato (grupa)
Erato je bila bosanskohercegovačka muzička grupa nastala u Sarajevu, koju su činile 2 članice, Dalal Midhat-Talakić i Aida Jašarević. Objavile su 2 studijska albuma a svoju popularnost su stekle objavom pjesama kao što su Sigurni i Mr. Hakim.
Biografija
Grupa Erato je osnovana 1999. godine u Sarajevu. Duo je nazvan po grčkoj muzi Erato. Originalnu postavu je činilo 5 članova, da bi u grupi nešto kasnije ostale samo dvije pjevačice, i to Dalal Midhat i Aida Jašarević. Popularnost su stekle objavama nekoliko hit pjesama.
Karijera
U toku svog desetogodišnjeg postojanja, grupa Erato je objavila 2 studijska albuma, Backstage koji su objavile 2003. godine i album Make up koji je objavljen 2005. godine. Oba albuma je izdala sarajevska izdavačka kuća MP JS RTVBIH. Grupa Erato je osvojila preko 50 nagrada među kojima su 4 Davorina i Grand Prix prvog BH radijskog festivala. Singl Putujemo snovima koji su snimile sa hrvatskim pjevačem Jacquesom Houdekom ostvario je veću popularnost među publikom. Tekst za pjesmu je napisao kantautor Nermin Puškar, koji je i tekstopisac njihovog hita "Sigurni", kojeg su otpjevale sa Tonijem Cetinskim.
Muzički stil
U toku njihove karijere je najviše preovladavao pop i R&B, kroz koje se najčešće provlačila Electro & Dance muzika, sa zanimljivim vokalnim dionicama. Dalal je u većini pjesama bila autor na muzici i tekstovima.
Johann Wolfgang von Goethe
Johann Wolfgang von Goethe bio je njemački književnik i mislilac. Studirao je pravo u Leipzigu i Strassburgu. Na poziv vojvode Karla Augusta odlazi u Weimar, gdje postaje tajni savjetnik, a 1780. slobodni zidar weimarske lože Anna Amalia, dobija plemstvo i postaje Kammerpräsident. Bio je i upravitelj weimarskog teatra.
Putuje po Njemačkoj i Švicarskoj, bavi se naučnim studijama, te se druži s Herderom i Schillerom. Svoju književnu karijeru započeo je u okrilju književnog pokreta Sturm und Drang. Njegovo djelo obuhvata gotovo sve književne rodove i nekoliko naučnih područja. Mnogobrojni su uzori i uticaji: svjetski klasici, književnost rokokoa, narodna poezija različitih naroda, široko područje historije, teologije, filozofije, teorije umjetnosti i prirodnih nauka. Nakon što se oduševio "Hasanaginicom" bio je prvi koji ju je preveo na njemački jezik, i samim tim promovisao njemačkoj književnoj javnosti.
Nametnuo se savremenicima kao obnovitelj lirike, drame, epa, romana, te učenjak izuzetno oštrog i dubokog uvida u strukturu i fenomene prirode. Još za života postao je spomenik njemačkog klasičnog humanizma.
Njegovo ime bez plemićkog dodatka "von" danas nosi Frankfurtski Universitet. mini|desno|200p|Goethe - Leipzig
Praćenje zrake (grafika)
mini|desno|250px|Ray tracing može dostići veoma visoki stepen realizma kompjuterske grafike Ray Tracing je jednostavna i moćna surface rendering (u slobodnom prevodu rendering površine) tehnika koja se u računarskoj grafici koristi za dobijanje foto-realističnih slika, ali za procesiranje zahtijeva mnogo vremena. Ray Tracing predstavlja globalizaciju Ray Casting procedure. Postupak se zasniva na praćenju zraka svjetlosti (engl. rays) i njihovoj interakciji sa objektima u sceni u cilju računanja globalnog osvjetljenja scene.
Ray Tracing Algoritam
Za perspektivnu projekciju pogleda scene, za svaku vidljivu tačku, željeli bismo odrediti koliko svjetlosti dolazi na nju sa drugih objekata u sceni. Sa jedne referentne tačke projekcije se šalje zraka koju, nakon što je pogodila prvi vidljivi objekat u sceni, nastavljamo da bacamo uokolo, skupljajući pri interakciji sa drugim objektima scene različite vrijednosti intenziteta svijetlosti. Nakon što zraka pogodi površinu prvog objekta moguće je odrediti njegovu iluminaciju (osvjetljenje) na tački dodira. Potrebni parametri za izračunavanje iluminacije na tački dodira su: osobine površine, relativna pozicija površine u sceni, boja, pozicija i karakteristike izvora svjetlosti te pozicija i orijentacija ravni gledanja. Tri nova tipa zraka mogu da se generišu nakon prvog kontakta sa objektom: refleksija (engl. reflection), refrakcija (engl. refraction) i sjena (engl. shadow). Tip koji se generiše zavisi od osobina površine objekta kojeg je zraka pogodila. Reflektovana ili refraktovana zraka, nazvana još i secondary ray (druga zraka) putuje dalje dok ne stupi u dodir sa sljedećim objektom ili izvorom svjetlosti. Doprinosi intezitatu piksela se skupljaju na objektima interakcije.
Ray Tracing počiva na zakonima geometrijske optike. Zrake svjetlosti sa površina u sceni proizilaze, tj. emituju se u svim smjerovima, i neke od njih će proći kroz piksel pozicije na raster displeju( projekcionoj površini). Zraka koje se emituju može biti beskonačno mnogo. Zato, da bi odredili doprinose intenzitetu piksela, sa piksel pozicije pratimo zraku svjetlosti nazad u scenu. U osnovnom Ray Tracing algoritmu, jedna povratna zraka se generira za svaki pojedni piksel.
Ovakav postupak omogućuje dovoljno kvalitetnu tehniku za dobijanje globalnih efekata refleksije i transmisije, samim tim i realističnog prikaza scene.
Jedina Moja / Rock n Roll
"Jedina moja / Rock 'n' Roll" jest prva singl ploča sarajevske rok grupe Divlje jagode. Objavila ga je zagrebačka izdavačka kuća Jugoton 1977. u okviru serije singl-ploča snimljenih prije njihovog debitantskog albuma. Muziku za obje pjesme napisao je gitarist i vođa ovog sastava Sead Lipovača. Na A-strani singla je ljubavna pjesma "Jedina moja" za koju je tekst napisao pjevač ovog sastava Anto Janković. Počinje uvodom na akustičnoj gitari za kojim slijedi dobro osmišljen solo na električnoj gitari. U ovoj pjesmi osim pjevača i gitariste poseban doprinos cjelokupnom zvuku grupe Divlje jagode dao je klavijaturist Mustafa Ismailovski "Muc". Ovom pjesmom muzičari ovog rok sastava ostvarili su veliki uspjeh kod publike i kritičara, što je bila dobra najava za njihov debitantski studijski album. I do danas "Jedina moja" je jedna od njihovih najpopularnijih ljubavnih pjesama, koju redovno sviraju na svojim koncertima. Na B-strani je pjesma pod nazivom "Rock 'n' Roll", koja je odsvirana u poletnom rokenrol maniru sa čvrsto odsviranim bubnjevima uz rifove i solo dionice na električnoj gitari uz prepoznatljivo pjevanje Ante Jankovića. Osim muzike, tekst je također napisao Sead Lipovača. Fotografiju i dizajn za omot uradio je Ivan Ivezić. "Jedina moja" uvrštena je na njihovom debitantskom albumu koji je ostvario veliki uspjeh kod publike u Bosni i Hercegovini i ostalim područjima u nekadašnjoj Jugoslaviji.
Ravnje
Slovenija:
Srbija:
Giuseppe Verdi
mini|desno|La Donna E Mobile, iz opere Rigoletto. Izvođač Enrico Caruso Giuseppe Fortunino Francesco Verdi (Le Roncole kraj Parme, 10. oktobar 1813. – Milano, 27. januar 1901.), je bio italijanski operski kompozitor.
Rođen je u blizini gradića Busseto u skromnoj porodici, gdje je i razvio muzičko obrazovanje uz pomoć lokalnog pokrovitelja.
U svojim ranim operama pokazivao je simpatije prema pokretu za ujedinjenjem Italije (ital. "Risorgimento"). Učestvovao je nakratko kao izabrani političar. Horska kompozicija "Va, pensiero" iz njegove rane opere Nabucco 1842. godine i slični refreni u kasnijim operama, bili su mnogo u duhu pokreta ujedinjenja, pa je kompozitor postao cijenjen kao predstavnik tih ideala. Kao izrazito povučena osoba, Verdi međutim, nije tražio da se dodvori popularnim pokretima. Kako je vremenom postao profesionalno uspješan uspio je da smanji svoj operni obim posla i težio je da postane zemljoposjednik u njegovom rodnom kraju. Iznenadio je muzički svijet uspješnim povratkom sa operom Aida 1871. godine, za kojom su slijedila njegova tri kasna remek djela: Requiem 1874. godine, i opere Otello 1887. godine i Falstaff 1893. godine.
U svojim posljednjim godinama života Verdi je poduzeo niz filantropskih poduhvata, objavljujući 1894. pjesmu za dobrobit žrtava zemljotresa na Siciliji, a od 1895. pa nadalje planirajući, gradeći i obdarujući dom za odmor za penzionisane muzičare u Milanu, Casa di Riposo per. Musicisti i izgradnju bolnice u Villanova sull'Arda, blizu Busseta. Njegova posljednja velika kompozicija, zbor od Četiri sveta djela, objavljena je 1898. Godine 1900. bio je duboko uznemiren atentatom na kralja Umberta i skicirao je postavku pjesme u svom sjećanju, ali je nije mogao dovršiti. Dok je boravio u hotelu Grand, Verdi je doživio moždani udar 21. januara 1901. [n 5] Postepeno je postajao sve slabiji tokom sljedeće sedmice, tokom koje se Stolz brinuo o njemu, i umro je 27. januara u 87. godini
Tri italijanska konzervatorija, Milanski konzervatorij i oni u Torinu i Comu, su nazvani po Verdiju, kao i mnoga italijanska pozorišta. desno|mini|Margherita Barezzi, Verdijeva prva žena mini|[[Temistocle Solera|Temistokle Solera, Verdijev prvi libretista.]] desno|mini|[[Emanuele Muzio, Verdijev učenik i asistent]] mini|[[Teresa Stolz kao Aida u Parminoj produkciji iz 1872]]
Ferrari Enzo
250p|desno|Enzo Ferrari Ferrari Enzo je supersportski automobil koji proizvodi Ferrari, a nazvan je po osnivaču firme Enzi Ferrariju. Automobil pokreće V12 motor, koristi F1 tehnologiju i aktivna aerodinamička krila.
Ime
Pravo ime modela je Enzo Ferrari (Enzo pa Ferrari), po osnivaču firme Ferrari. Ako ispred imena modela koristimo ime kompanije, puno ime modela je Ferrari Enzo Ferrari.
Stvaranje cestovnog bolida
Glavna namjera je bila stvoriti auto što bliže cestovnoj izvedbi bolida Formule 1. Sam izgled modela Enzo Ferrari u mnogome podsjeća na bolid F1, posebno naprijed. Za izradu su korišteni materijali kao i tehnologija koja se koristi u F1. Volan jako liči na onaj iz F1, sa raznim prekidačima i mjenjačem na samom volanu. mini|lijevo|248p|2003 Enzo Ferrari (zadnji kraj). Dugogodišnji saradnik Ferrarja, Pininfarina, je zaslužan za originalni dizajn, iako po mnogima i nije lijep kao F50. U razvoju je učestvovao i Michael Schumacher koji je testirao model, a sprovedeni su i brojni aerodinamički testovi.
Krajnji rezultat
Enzo Ferrari ima izgled cestovnog bolida F1, a sa dodatnim krilom koje kontroliše kompjuter obezbijeđena je i značajna količina daunforsa prilikom brze vožnje. Pri brzini od 217 km/h (135 milja/h) skoro pola tone pritišće auto i daje mu veću stabilnost. Najniža tačka na autu je samo 99 mm od tla, tako da vozač u slučaju potrebe može (komandom na volanu) podići prednji ovjes za nekoliko centimetara. Pod je posebno urađen, tako da bukvalno isisa vazduh ispod auta. Zbog uštede na težini izostavljeni su brojni detalji, tako da Enzo Ferrari nema ni muzički sistem.
Motor je od 6,0 litara V12, sa 4 ventila po cilindru, snage 485 kW (660 KS) pri 7800 obr/min, smješten iza sjedišta (kako se to kaže u sredini), što omogućava izvanredan raspored težine od 43,9% na prednje točkove i 56,1% na zadnje. Uz težinu od 1.365 kg Enzo ima 2,06 kg po jednoj KS. mini|260p|Motor iz Enzo Ferrarija Mjenjač je 6-stepeni poluautomatski (na volanu kao u F1), sa LED diodama na volanu koje upozoravaju kada promijeniti brzinu. Promjena brzine traje 150 ms. Pneumatici su Bridgestone Scuderia, naprijed 245/35ZR-19s, a nazad 345/35ZR-19s. Za kočenje Enzo koristi Brembo diskove, 483 mm naprijed i 381 mm nazad.
Produkcija i cijena
mini|desno|250p|2003 Enzo Ferrari (sa strane) Zamišljena je proizvodnja od 349 modela (orjentaciona cijena 650 000 dolara), međutim zbog velikog interesovanja kupaca izrađeno je još 50 komada. Ipak samo bogatstvo nije bilo garant da možete imati Enzo Ferrarija. Ferrari je postavio određene kriterije za potencijalne kupce, a prekršiti te kriterije značilo je da u budućnosti nećete moći kupiti drugi model i ukidanje raznih povlastica kompanije.
Karakteristike
desno|250px|mini
NGC 158
NGC 158 je dvostruka zvijezda i nalazi se u sazviježđu Kit. Prvo otkriće je napravio Ernst Wilhelm Leberecht Tempel 1882. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Gojaznost
Gojaznost ili pretilost je medicinsko stanje u kojem je višak tjelesne masnoće akumuliran u tolikoj mjeri da ima negativan utjecaj na zdravlje, što može dovesti do skraćenja očekivanog životnog vijeka i/ili povećane probleme sa zdravljem. U zapadnim zemljama, ljudi se smatraju gojaznim kada je njihov indeks tjelesne mase (BMI), mjera dobijena dijeljenjem visine osobe sa matematičkim korjenom težine te osobe, prelazi 30 kg/m2, dok se raspon između 25 i 30 kg/m2 smatra osobom prekomjerne težine. U nekim državama istočne Azije koriste se još precizniji i stroži kriteriji.
500px|right|thumb|Pjejotropna ekspresija gena za gojaznost i šećernu bolest, sa odgovarajućim biološim procesima: slika 2. gen Irx3 djeluje u mozgu i regulira [[metabolizam i promjene u selekciji makronutrijenata (A) Analiza ekspresije različito eksprimiranih gena u hipotalamusu: Irx3–/– i WT miševi koji koriste GO obilježja. Dijagram toka Sankey prikazuje sve gene regulirane u hipotalamusima putem Irx3–/– životinje s velikim obogaćenjem ćelijskih metaboličkih procesa i najbolje rangirane bolesti povezane s njima. (Prikazani su genski simboli). (B) Poređenje  eksperimenta sa dvije boce za Irx3-/- i WT miševe. Podaci su izraženi kao srednja vrijednost ± SEM. * P <0,05, u poređenju sa WT grupom. (C) Plot regionalne asocijacije FTO lokusa. Lokus Zoom je korišten za prikazimanje pomoću negativnih log10 P vrijednosti svakog SNP-a unutar ± 700 kb iz rs1421085, vodećeg SNP lokusa
Gojaznost povećava rizik od pojave različitih bolesti, naročito bolesti srca, dijabetesa tipa 2, opstruktivne apneje, određenih vrsta raka i osteoartritisa. Gojaznost ima individualne, socioekonomske i ekološke uzroke. Neki poznati uzroci su ishrana, fizička aktivnost, automatizacija, urbanizacija, genetska podložnost, lekovi, mentalni poremećaji, ekonomska politika, endokrini poremećaji i izloženost hemikalijama koje ometaju rad endokrinog sistema. Dokazi koji podržavaju stavove da, iako neke osobe jedu vrlo malo ali i pored toga dobijaju na težini zbog sporog metabolizma, su malobrojni. U prosjeku, gojazne osobe imaju veću potrošnju energije u odnosu na mršave osobe zbog energije koja je neophodna da se zadrži povećana tjelesna masa.
Iako većina gojaznih pojedinaca u bilo kom trenutku pokušava da smrša i često uspjeva, održavanje gubitka težine na duži rok je rijetkost. Ne postoji efikasna, dobro definisana, na dokazima zasnovana intervencija za prevenciju gojaznosti. Prevencija gojaznosti zahtijeva kompleksan pristup, uključujući intervencije na nivou društva, zajednice, porodice i pojedinca. Promjene u ishrani i vježbanje su glavni tretmani koje preporučuju zdravstveni radnici. Kvalitet ishrane može se poboljšati smanjenjem potrošnje energetski guste hrane, poput one bogate mastima ili šećerima, i povećanjem unosa dijetalnih vlakana, ako su ti izbori ishrane dostupni ipristupačni. Lijekovi se mogu koristiti, zajedno s odgovarajućom dijetom, za smanjenje apetita ili smanjenje apsorpcije masti. Ako dijeta, tjelovježba i lijekovi nisu efikasni, može se izvršiti gastrični balon ili operacija kako bi se smanjio volumen želuca ili dužina crijeva, što dovodi do ranijeg osjećaja sitosti ili smanjene sposobnosti apsorpcije hranjivih tvari iz hrane.
Gojaznost je vodeći uzrok smrti koji se može spriječiti u svijetu, s porastom stope kod odraslih i djece. U 2015. godini, 600 miliona odraslih (12%) i 100 miliona djece bilo je gojazno u 195 zemalja. Gojaznost je češća kod žena nego kod muškaraca. Danas je gojaznost stigmatizovana u većem delu svijeta. Nasuprot tome, neke kulture, prošle i sadašnje, imaju povoljan pogled na gojaznost, videći je kao simbol bogatstva i plodnosti. Ipak, 2013. godine nekoliko medicinskih društava, uključujući Američko medicinsko udruženje i Američko udruženje za srce, klasificiralo je gojaznost kao bolest.
Ravnje (Sežana)
Ravnje su naseljeno mjesto u sastavu općine Sežana, regija Obalno-kraška, Slovenija.
Historija
Do teritorijalne reorganizacije u Sloveniji nalazile su se u sastavu stare općine Sežana.
Stanovništvo
Na popisu stanovništva 2011. godine, Ravnje su imale 48 stanovnika.
NGC 6304
NGC 6304 (također poznat kao ESO 454-SC2) je kuglasto zvjezdano jato i nalazi se u sazviježđu Zmijonosac. Prvo otkriće je napravio John Frederick William Herschel 30. aprila 1786. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 7813
NGC 7813 (također poznat kao IC 5384, IRAS 00015-1215, MCG -2-1-16 i PGC 287) je spiralna galaksija koja je udaljena oko 416 miliona sg od Zemlje i nalazi se u sazviježđu Kit. Najveći prečnik je 0,80 (97 hiljada sg) a najmanji 0,3 uglovnih minuta (36 hiljada sg). Prvo otkriće je napravio Frank Muller 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Sarajevski džez festival
mini|300px|Koncert Dianne Reeves na Jazz Festu 2008. Sarajevski džez festival, poznat i kao Jazz Fest Sarajevo, međunarodni je muzički festival koji se svake godine u prvoj sedmici novembra održava u Sarajevu. Festival postoji od 1997. godine i jedan je od najvećih ove vrste u jugoistočnoj Evropi. Zbog pandemije koronavirusa 2020, 24. izdanje festivala je održano u online formatu, te su umjetnici svoje izvedbe snimali u gradovima širom svijeta (Amsterdam, Berlin, Jerusalem, New York i Sarajevo). Cilj festivala je popularizacija i promocija džez i improvizirane muzike u Bosni i Hercegovini.
Na festivalu se do sada predstavio veliki broj umjetnika iz preko 60 zemalja na preko 300 koncerata, a neki od njih su: Joe Zawinul, Dave Holland, Jack De Johnette, Charlie Haden, John Scofield, Anouar Brahem, Dhafer Youssef, Richard Bona, Bojan Z, Nils Petter Molvaer, Reggie Workman, Vienna Art Orchestra, Jon Hassell, Roscoe Mithcell, Wadada Leo Smith, Bireli Lagrene, Steve Coleman, Joachim Kuhn, Joao Bosco, Gonzalo Rubalcaba, Richard Galliano, Renaud Garcia Fons, Henry Texier, Louis Sclavis, Aldo Romano, Paolo Fresu, Nguyen Le, Terje Rypdal, Arve Henriksen, Dafnis Prieto, Maria Joao, John Patitucci, Danilo Perez, Tom Harell, Django Bates, John Taylor, Carla Bley, Kenny Wheeller, Chris Potter, Mark Turner, Steve Swallow, Markus Stockhausen, Anthony Coleman, Erik Truffaz, Karim Ziad, Larry Grenadier, Al Foster, Victor Bailey, Jeff Ballard, Kayhan Kalhor.
Berlinska glavna željeznička stanica
mini|250p|Berlinska glavna željeznica
Berlinska glavna željeznička stanica (njemački: Berlin Hauptbahnhof) sagrađena je kao centralna željeznička stanica Berlina u samom centru grada, na mjestu nekadašnje Lehrter stanice. Nalazi se u neposrednoj blizini Reichstaga, kancelarskog ureda i kompleksa novih vladinih zgrada, duž nekadašnjeg Berlinskog zida.
Otvorena je i puštena u promet dana 28. maja 2006. svečanom ceremonijom uz prisustvo njemačkog kancelara Angele Merkel i berlinskog gradonačelnika Klausa Wowereita.
Nova berlinska Glavna željeznička stanica je sagrađena prema projektu njemačkog arhitekte Meinharda von Gerkena i ubraja se u najveće, najljepše, ali i najskuplje stanice na svijetu. Njena izgradnja stajala je oko 700 miliona eura, neračunajući infrastrukturu, tunel za cestu i povezivanje s podzemnom željeznicom.
Peterospratna čelična stanica s prozirnim krovom od 9.117 staklenih ploča zamišljena je već u ranim danima njemačkog ujedinjenja, a planirana je za svakodnevno prometovanje 1.100 vozova i 240.000 putnika. Stanicom prolazi šest linija koje povezuju istok i zapad, a 15 metara ispod zemlje prolazi osam linija u pravcu sjever-jug. Čak 43 staklena dizala i 54 pokretne trake putnike vode u šoping centar u kojem se, na tri razine, nalazi više od 80 trgovina, restorana i ugostiteljskih objekata s oko 900 zaposlenika.
Treskavica
Treskavica je planina u centralnoj Bosni i Hercegovini, koja se svojim južnim obroncima, kod Kalinovika, spušta u Hercegovinu. Uzvišenjem Hojta vezana je na zapadu sa Bjelašnicom. Na zapadu je i Visočica od koje je dijeli rijeka Ljuta. Od Sarajeva je udaljena oko 30 km. Pripada lancu dinarskih planina. Dobila je ime po čestim manjim zemljotresima.
Reljef
Treskavica se može podijeliti na dva dijela. Sjeverni dio se naziva Bosanska ili Trnovska Treskavica, južni dio Hercegovačka, Humska ili Kalinovačka.
Najviši vrh Treskavice iznosi 2.088 metara nadmorske visine i karakterističan je po tome što ga planinari zovu trima različitim imenima. Za jedne je on Paklijaš, za druge Đokin toranj, a za treće Mala ćaba. Naziv Paklijaš odnosi se na područje malo južnije od vrha koje je dobilo ime zbog nepristupačnosti i surovosti terena. Naziv Đokin toranj je po metalnom objektu koji je tu bio izgrađen kao sklonište, a koji se veže za arhitektu, planinara, po imenu Đoka, koji je dao ideju za gradnju tog objekt. Danas od objekta ostala su samo metalna vrata što se mogu vidjeti na vrhu. Objekt nije izdržao ratne i meteorološke uvjete. Ime Mala ćaba, je historijsko. To je stari naziv za vrh koji mještani iz sela u podnožju Treskavice od davnina koriste a vezan je za posjećivanje vrhova u određenom danu u godini iz religijskih razloga. Izdvajaju se i vrhovi Oblik (1876m) i Suve Lastve (2000m). U stijenama Treskača, Zubova, Oblika, Ćabenskim i Nikolinim stijenama, ispenjan je veliki broj alpinističkih smjeri.
Hidrografija
Neobična pojava za ovu krševitu planinu je bogatstvo izvora od kojih neki leže pod najvišim vrhovima. Upravo su brojni izvori ono što izdvaja Treskavicu od ostalih planina. Prema legendi, Treskavica ima čak 365 izvora, među kojim su i izvori pet velikih rijeka: Željeznice, Bistrice, Ljute, Bijele i Rakitnice. Priroda je ovu planinu obdarila i velikim brojem jezera koja se napajaju iz lednika, podjezerskih izvora, okolnih izvora i potoka. Do većine jezera ne može se prići automobilom čime su zaštićena od ljudskog djelovanja. Najpoznatija treskavička jezera su Veliko, Bijelo, Crno, Platno i Malo jezero koji predstavljaju najizrazitije tragove ledenog doba na ovoj planini.
Veliko jezero je najveće i najljepše na planini, dugo je 220 m, široko 185m, a duboko 6 m i nalazi se na nadmorskoj visini od 1548 m. Nekih 700 metara dalje, nakon strmog uspona, na 1675 metara nadmorske visine, nalazi se Crno jezero. Tu su i Turov Stan, Kućare, Trokunsko, Gornja Bara i Simovića Bara.
Sredinom prošlog stoljeća ova su jezera vještački poribljena, ali je eksperiment uspio samo u Velikom jezeru, u kojem ima ribe pastrmke.
Klima
Klima na Treskavici prava je planinska. Iznad Treskavice sudaraju se južne, mediteranske struje, i sjeverne, koje dolaze s kontinenta. Sve to izaziva česte promjene vremena tako da se za jedan dan na Treskavici mogu doživjeti četiri godišnja doba.
Flora i fauna
Ni na jednoj bosanskoj planini nisu tako oštre i karakteristične razlike između pitome zelene vegetacije (na sjevernoj strani) i kršne divljine i goleti (na južnim obroncima) kao na Treskavici. Poznat je po endemskoj vrsti, Bosanski ljiljan. Nekada su krda divokoza bila neizbježan prizor na Treskavici. Danas ih je sve rjeđe.
Najpogodniji pristup planini je iz sela Turovi, četiri kilometra udaljenom od Trnova. Put iz sela Turova je markiran i najsigurnije je pratiti stazu koja vodi do planinarskog doma i kampa Sustavac. Put od Sustavca vodi dalje ka Velikom jezeru pored nekadašnjeg planinarskog doma Josip Sigmund na Kozjoj Luci, a polako postaje sve teži i uži. Do Velikog jezera potrebno je nekih sat i po hoda.
Drugi pristup je iz planinarskog doma pod nazivom „Vrela“ i na području je Tušila, naselje Sinanovići.
Pravo
Pravo je skup pravila koja određuju odnos između osoba i organizacija kao i kazne za one koji ta pravila prekrše.
Kodifikacija zakona
Postoje nepisani zakoni, ali takvi su previše arbitrarni, pa svaka država na svijetu posjeduje zakonodavno tijelo čija je glavna funkcija donošenje zakona.
Pravo kao akademska disciplina ili kao zvanje
Provođenjem zakona se bavi sudska vlast, a ako se neko želi time baviti, potrebno je završiti odgovarajuću visoku školu (Pravni fakultet), te položiti pravosudni ispit. Pored sudske vlasti, zakone provode i tijela državne uprave koja se tijela uređuju propisima o sistemu državne uprave.
Grane prava
Upravno pravo je grana prava koja se bavim organizacijom i djelatnošću upravnih organa. Kanonsko pravo je skup pravila koja vrijede za dotičnu crkvu. Postoji Rimsko katoličko pravo, Pravoslavno i Anglikansko pravo.
Građansko pravo - je grana prava koja uređuje imovinske i lične odnose između građansko-pravnih lica.
Trgovačko pravo - u primjeni na trgovačkim sudovima, bavi se statusnim položajm subjekata poslovnog prava i njihovim odnosima.
Radno pravo - je skup pravnih pravila kojim se uređuje sklapanje i prestanak radnih odnosa, prava i obveze subjekata u radnom odnosu, te ostala važna pitanja i modaliteti u radnom odnosu i u vezi s njim.
Međunarodno pravo - uređuje međudržavne odnose kao i odnose između privatnih pravih i fizičkih osoba iz različitih zemalja
Proceduralno pravo - bavi se 'sitnim' detaljima pravnog postupka.
Amalgam (stomatologija)
mini|200px|Amalgamska plomba Amalgam je često korišten materijal u stomatologiji za restauraciju zuba.
Prvi put je uveden u stomatologiju početkom 1800tih u Francuskoj. . Amalgamska plomba je smjesa žive sa najmanje jednim metalom. Amalgam u restauraciji zuba se koristi godinama radi niske cijene, lagane aplikacije, snage, trajnosti i bakteriostatičkih efekata.
Faktori koji u zadnje vrijeme dovode do manjeg korištenja amalgama su efekat na zdravlje ljudi, estetika i zagađivanje okoline.
Sastav
Zubni amalgami se sastoje u prosjeku od 43% do 54% žive i ostatka načinjenog najviše od srebra (~20-35%), zatim kalaja, bakra (~10%) i cinka (~2%).
NGC 1879
NGC 1879 (također poznat kao ESO 423-6, IRAS 05178-3211, MCG -5-13-16, PGC 17113 i UGCA 110) je prečkasta spiralna galaksija koja je udaljena oko 57 miliona sg od Zemlje i nalazi se u sazviježđu Golub. Najveći prečnik je 2,50 (42 hiljade sg) a najmanji 1,7 uglovnih minuta (28 hiljada sg). Prvo otkriće je napravio John Frederick William Herschel 18. novembra 1835. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Kristofor Lakapen
Kristofor Lakapen (grč. Χριστόφορος Λακαπηνός) (? – 931) bio je bizantijski car kao suvladar svog oca, cara Romana I Lakapena, koji je sâm bio suvladar cara Konstantina VII Porfirogeneta. Kristofor je bio najstariji sin svog oca te brat Helene Lekapene i Teofilakta, patrijarha Konstantinopolja.
Prije nego šta je njegov otac došao na vlast, Kristofor je oženio Sofiju, kćer Slavena Nikete s Peloponeza. Sofijina i Kristoforova kći bila je Irena Lekapene, carica Bugara. Roman Lakapen je 919. udao svoju kćerku Helenu za mladog cara Konstantina te je dobio titulu basileopatōra ("carev otac"), dok je Kristofor postao megas hetaireiarchēs. U decembru 920, Roman se napokon proglasio carem te je 20. maja 921. uzeo Kristofora za suvladara. Sljedeće godine, Sofija, Kristoforova supruga, postala je Augusta.
Kristofor je umro u augustu 931. te se njegova supruga povukla u manastir. Preko svoje kćeri, Kristofor je bio dedo cara Borisa II Bugarskog.
Emily Procter
Rane godine
Rođena je i odrasla u Raleighu. Kad je imala 2 godine, roditelji su joj se razveli. Završila je srednju školu Ravenscroft u rodnom gradu. Dok je studirala na Univerzitetu Istočne Karoline bila je članica sestrinstva Alfa-Delta-Pi. Nakon što je diplomirala novinarstvo i ples, dobila je posao kao voditeljica vremenske prognoze na WNCT-TV-u u Greenvilleu (SK).
Karijera
Nakon što se preselila u Los Angeles, otac joj je osigurao finansiranje studija glume u naredne 2 godine. Čak i prije no što je diplomirala, dobila je nekoliko manjih uloga u filmovima poput Jerry Maguire (1996) i Silikonske grudi (1997), gdje je nastupila uz Davida Schwimmera i Chrisa Coopera. U 3. sezoni serije Lois i Clark: Nove Supermanove avanture tumačila je Lanu Lang. Nakratko se pojavila i u filmu iz 1997. Majstori opasnosti: Ponovno okupljanje kao Mavis. Također je glumila Whitney u filmu Body Shots (1999).
Imala je epizodnu ulogu savjetnice u Bijeloj kući Ainsley Haines u NBC-jevoj nagrađivanoj seriji Zapadno krilo, a nakratko je glumila i Joeyevu potencijalnu ljubav u 2. sezoni Prijatelja.
Njena dobra prijateljica je Jorja Fox koja glumi Saru Sidle u CSI: Las Vegas i koja ju je nagovorila da ode na audiciju za ulogu Calleigh Duquesne u CSI: Miamiju, koja se u SAD-u prikazuje od 2002. godine.
2007. godine učestvovala je u projektu Live Earth čitajući (uz još nekoliko glumaca) esej autorice Michelle Gardner-Quinn, koji je napisala još dok je bila studentica na Univerzitetu Vermont.
Lični život
Procter preferira držati svoj privatni život dalje od javnosti. Često odlazi na odmor sa sestrom, koja je profesionalna kuharica. Džogira 2 sata dnevno 5 dana u sedmici i učestvovala je u više maratona i triatlona. Strastvena je igračica pokera (naučila ga je igrati još kao dijete) i učestvovala je barem na jednom turniru za slavne osobe. Osim toga, nastupa kao pjevačica u bendu White Lightning (u međuvremenu je preimenovan na Motion), koji obrađuje pjesme iz 80-ih. Volontirala je i u Programu mladih pripovjedača (Young Storytellers Foundation), a pomaže i utočištima za beskućnike.
Veoma je zainteresirana za dizajn enterijera i antikvitete primijenivši to u praksi u svojoj kući iz 1921. u španskom stilu. Tokom štrajka scenarista 2007. dizajnirala je kuću za prijateljicu u Saint Johnu (Američka Djevičanska ostrva). U specijalnom izdanju magazina People za mart 2009. otkriveno je da je uredila kuću country-pjevača Kennyja Chesneya u Malibuu. Pojavila se i kao gostujući sudija u emisiji Summer Showdown na Home & Garden Televisionu.
8. decembra 2010. Procter je rodila djevojčicu koja je dobila ime Philippa Frances (Pippa). Otac je muzičar Paul Bryan, s kojim je u vezi već izvjesno vrijeme. Njena trudnoća nije ubačena u scenario za 9. sezonu CSI: Miamija, iako se pojavila u dosta manjem broju epizoda.
Vezikulski inhibitorni aminokiselinski transporter
Vezikulski inhibitorni aminokiselinski transporter jest protein koji je kod ljudi kodiran genom SLC32A1  sa hromosoma 20.
Funkcija
Protein kodiran ovim genom je integralni membranski protein uključen u gama-aminobuternu kiselinu (GABA) i unos glicina u sinapsne vezikule. Kodirani protein je član porodice transportera amino kiselina/poliamina II.
Björn Borg
Björn Rune Borg bivši je profesionalni švedski teniser i jedan od najboljih u historiji. Rođen je u Stockholmu, a odrastao u Södertäljeu, u blizini Stockholma. S 15 godina postao je najmlađi predstavnik jedne zemlje u Davis Cupu. Prvi turnir osvojio je 1974. Čak šest puta bio je pobjednik Roland Garrosa, a Wimbledona pet puta, a još četiri puta igrao je finale US Opena. Za njegovu tehniku karakteristično je igranje u pozadini terena, te za to vrijeme slabo igrani dvoručni bekhend. Otišao je u penziju 1984, a neuspješno se pokušao vratiti 1991.
Naše doba (Indexi)
Naše doba je druga EP ploča bosanskohercegovačkog i jugoslavenskog sastava Indexi. Objavljen je u septembru 1967. godine nakon velikih promjena u njihovoj postavi. Prethodni ansambl, poznat prvenstveno po svojim instrumentalnim izvedbama hitova angloameričkih muzičkih sastava The Shadows, Johnny and the Hurricanes i drugih, razišao se tokom 1965 i 1966. U sastavu Indexa ostali su bubnjar Đorđe Kisić, gitarist i osnivač Ismet Arnautalić i pjevač Davorin Popović. Pridružili su im se bivši gitarist grupe Lutalice Slobodan Kovačević i basist Fadil Redžić. Petočlani Indexi, privremeno bez klavijaturiste, počeli su se oslanjati na pisanje vlastitih pjesama, umjesto na tada uobičajenu praksu među jugoslavenskim sastavima kopiranja i prevođenja zapadnih pop hitova.
Pisanje i sastav albuma
"Zašto je prazan čitav svijet" nastavlja se na način netipičan za beat muziku. Pjesma je snimljena 28 decembra 1966, u vrijeme kada su The Beatlesi počeli snimati tonske probe za svoj album "Sgt. Pepper's Lonely Hearts Club Band". Komponirao ju je Slobodan Kovačević na tekst Nikole Borote, još jednog sarajevskog muzičkog entuzijasta, kasnije poznatog po stapanju balkanske narodne muzike sa pop muzikom na svom projektu sa grupom Kamen na kamen. Pjesma je neobične strukture (barem za tadašnju jugoslavensku pop-muziku) i promjene taktova. Kratki uvod na akustičnoj gitari je u neparnom taktu, stih je u parnom, dok je refren u oba, pa uprkos upečatljivoj melodiji i predivno komponiranom harmonijskom pjevanju. Međutim, ne može se baš plesati uz ovu pjesmu. Indexi se ovdje poigravaju umetanjem pauze i instrumentalnog prijelaza koji podsjeća na spori barokni tempo, a tu su i akustična gitara, električne orgulje, zvuči nalik flauti i visoki tonovi na udaraljkama koji podsjećaju na zvuke ksilofona. U kombinaciji s ubjedljivim pjevanjem Davorina Popovića, koji pjeva o romantičnom sanjarenju usamljenog dječaka, dobijamo vrlo mračnu, melanholičnu, pa čak i psihodeličnu atmosferu, nimalo drugačiju od stila po kojem su bili poznati sastavi poput The Moody Blues ili The Zombies. Aktivno prateći tadašnji razvoj popularne muzičke produkcije na Zapadu, zajedno sa svojom odjećom živopisnih boja vidljivim na prednjim rukavima kao da su uzeti izravno iz londonske ulice Carnaby, Indexi su bili dovoljno vješti da ih prenesu u svoj lokalni kontekst, stvarajući tako snažnu vezu između lokalne jugoslavenske beat scene i rastućeg psihodeličnog pokreta na Zapadu.
B strana na ploči započinje sa pjesmom "Pružam ruke". Napisali su je zajedno Slobodan Kovačević i Nikola Borota, a snimljena je u februaru 1967. godine, prije nego što su učestvovali na jugoslavenskom izboru za pjesmu Evrovizije u Beču. Bila je to također jedna od prvih pop pjesama u Jugoslaviji za koju je snimljen video klip koji je premijerno prikazan na jugoslavenskoj TV krajem 1966. Urađena je u raskošnom aranžmanu poznatog producenta i mentora ovog sarajevskog muzičkog sastava Esada Arnautalića, uz upotrebu simfonijskog orkestra, sa snažnom melodijom i privlačnim tekstom. Pošto tadašnji dvokanalni magnetofon u studiju nije omogućavao rad u fazama, sve je moralo biti snimljeno odjednom, sa svim muzičarima u studiju. Najveći problem je bio smjestiti u tako malen prostor cijeli Simfonijski orkestar Radio Sarajeva, koji je brojao gotovo 70 muzičara. Ova pjesma se često proglašava jednom od najvažnijih kompozicija cjelokupne jugoslavenske pop i rok scene.
Budući da je cjelokupni zvuk Indexa u ovom razdoblju bio pod snažnim utjecajem The Beatlesa, bilo je sasvim prikladno uvrstiti obradu Lennon-McCartneyjeve pjesme "Nowhere Man" da se završi ova ploča. Snimljena je 20. oktobra 1966. i pokazuje da su Indexi na svom terenu kada je u pitanju tumačenje tada veoma popularnih The Beatlesa. Ismet Arnautalić je napisao nove tekstove, nevezane za originalnu pjesmu, a naslovljena je "Jednom smo se svađali". Indexi se ovdje drže svoje uobičajene romantične ljubavne teme, uprkos engleskom originalu koji je predložio introspektivnije čak i filozofsko razmišljanje. Indexi na ovom albumu pokazuju da savršeno vladaju beat stilom, kao i dobro uređenim harmonijama.
Na ovoj ploči uspješno su kombinirane progresivne tendencije studijskog eksperimentiranja na A-strani s orkestralnim popom i ritmom na B-strani. Prema dugogodišnjem uredniku A&R-a izdavačke kuće Jugoton i plodnom autoru Siniši Škarici, ploča "Naše doba" grupe Indexi, jedno je od tri najvažnija jugoslavenska izdanja koja pokazuju potencijale pisanja domaćeg rock'n'rolla objavljenog 1967. godine. Druga dva albuma su "Osmijeh" Grupe 220 i "Sjaj izgubljene ljubavi" Kameleona. Ujedno, na ovoj ploči predstavljeno je najbolje od jugoslavenskog beat ili ranog rock zvuka koje je nadmašilo dotadašnju praksu oponašanja i kopiranja stranih muzičkih idola.
Vagon
Vagon je željezničko vučeno vozilo bez svog pogona, namijenjeno prijevozu putnika i roba (tereta), a vuku ih lokomotive.
Naše doba (Indexi)
Vanjski linkovi
Indexi - "Naše doba", na discogs.com
Vagon
Prema osnovnoj podjeli vagone dijelimo na:
Putnički vagon
mini|desno|250p|Vagon sa sjedalima Putnički vagon je željezničko vučeno vozilo namijenjeno isključivo prijevozu putnika i davanju usluga putnicima od strane prijevoznika. Prema osnovnoj podjeli u putničke vagone spadaju:
Prema razredima razlikujemo:
Putnički vagoni mogu biti izvedeni sa odjeljcima i hodnikom sa jedne strane, sa odjeljcima i hodnikom u sredini i bez odjeljaka.
Ostrvo Askold
mini|desno|200px|Askold Askold je ostrvo u blizini gradića Fokina u Primorskom kraju u Rusiji. Ovaj gradić je zatvoreni grad, ali ostrvo Askold je otvoreno za turiste.
Na ostrvu Askoldu nema stanovnika. Rijetko ga turisti posjećuju zbog nedostatka redovnih prijevoznih veza s kopnom, i statusa ostrva, koji je do 1995. bio dijelom rezervata gdje nikakva privredna djelatnost nije bila dopuštena. Procjenju se da ima na desetine tona zlatnih naslaga.
Obraz
Obrazi  čine prostor lica ispod očiju, a između nosa lijevog i desnog uha. Pojam bukalno znači nešto što se odnosi na obraz. Kod ljudi, u regionu obraze nadražuje obrazni živac. Na prostoru između unutrašnje strane obraza, zuba i desni zove se predvorje ili usna duplja ili usna šupljina i čini dio usta. Kod drugih životinja obrazima može se naziva vilica.
Građa
Obraz je sastavljn od pet slojeva:
Koža obraza je relativno tanka; sadrži bojna elastična vlakna i dobro je opskrbljena krvlju. Podsluzokožni sloj je građen od vezivnih vlakana i masnog tkiva, koje je osobito razvijeno u zadnjem dijelu, gdje obrazuje tzv. obrazno masno tijelo. Ovo tijelo je lopta sto i posebno je jako razvijeno kod djece do četvrte godine života. Mišićni sloj obraza najvećim dijelom čini obrazni mišić, iako u njegov sastav ulaze i vlakna drugih manjih mišića. U podsluzokožnom sloju se nalaze male pljuvačne žlijezde. Sluznica prekriva unutrašnju stranu oba obraza i dio je usne sluzokože.
Krvne žile
Arterije koje opskrbljuju obraze krvlju su grane obrazne arterije, a to su poprečne arterije lica, arterije lica, podočnene i donje alveolske arterije. Vene utiči u vene lica i poprečne vene lica.
Živci
Živci za inervaciju mišića potiču iz facijalnog nerva, dok osjećajne grane potiču iz obraznog i podočnog živca.
Bosanskohercegovačka patriotska stranka - Sefer Halilović
Bosanskohercegovačka patriotska stranka (Skr. BPS) - Sefer Halilović osnovana je 1996. godine od strane bosanskohercegovačkih političara koje je predvodio general Armije RBiH Sefer Halilović, nekadašnji komandat Armije Republike BiH i član Ratnog Predsjedništva RBiH.
Vanjski linkovi
mini|200p|Zastava BPS Sefer HalilovićSlužbena stranica BPS-a
Kula
Kula je stambeno-fortifikacijski građevinski objekat iz osmanlijskog perioda. Takvih objekata bilo je nekada do preko tri stotine na području Bosne i Hercegovine.
Turska feudalna gospoda (spahije) gradila je po svojim imanjima posebne kamene dvorce ili kule na više spratova. Služile su za stanovanje i za odbranu. Kao uzor poslužile su im kule po gradovima iz vremena bosanskih vladara. U obrambeni dio tih novih kula preuzete su puškarnice (mazgale) s gradskih bedema, a u njihov stambeni dio ušli su neki sanitarni i drugi elementi iz građanske kuće. Kula je uvijek građena na više spratova. Osnovica kule je s vrlo malom iznimkom kvadrat, rjeđe pravougaonika. Građene su od kamena, od lijepo tesanog krečnjaka. Kule su prekrivene šatorastim krovom od šindre ili kamenih ploča. Stranica kvadrata osnovice kreće se od 6 do 10 metara, a rijetko nešto više. Visine su 11–20, a ima ih i do 25 metara. Zidovi u prizemlju uvijek su nešto deblji od zidova u daljnjim spratovima, najmanja je debljina zidova 100 cm, a najveća 152 cm.
Uz kule gradili su se odžaci ili konaci kao stambeni objekti. To su redovito jednospratne zgrade. A osnova im je uvijek pravougaonik. Građene su od kamena, ćerpiča i drveta.
Oko kula i odžaka je prostrano dvorište opasano ponegdje povisokim zidom. U to se dvorište ulazilo kroz kapiju, građenu na svod. U dvorištu je bilo još i drugih zgrada, te bunar, ako nije bila voda dovedena (vodovod).
Poseban vid kula su kapetanske kule. Građene su na isti način kao i one spahijske, ali ispod tih kula bile su često u zemlji i u prizemlju tamnice, u koje su zatvarali krivce i sužnje.
Trpimir I
Trpimir, knez Dalmatinske Hrvatske u 9. vijeku, poznat po utemeljenju kuće Trpimirovića, vladao 845 - 864.
Kula
Kulama su se nazivale i ishodne kuće, građene oko većih gradova, gdje su bogatiji građani ljetovali. U takvim je kulama u prizemlju ponekad staja. Osim prizemlja imali su samo još jedan ili dva sprata. I na takvim je kulama bilo puškarnica.
Emocija
Emocije se često miješaju sa osjećajima.
Osjećaji (senzacije) su psihički procesi koji su vezani sa čula. Oni su odraz naše objektivne stvarnosti i imaju objektivan karakter. Emocije imaju subjektivan karakter. Odnose se na našu ličnost.
Direktno doživljavanje sebe predstavlja naš stav ili odnos prema objektu.Svijet koji nas okružuje je stalno u nekom kontaktu sa nama.Na taj način mi stalno,spontano izražavamo naš odnos ili stav.
Kula
A istim imenom zvale su se i stražarnice uz važnije drumove, i građene su na isti način kao i kule feudalne gospode.
Trpimir I
Naslijeđujući kneza Mislava. formalno priznaje vrhovnu vlast franačkog kralja Lotara, ali vlada kao nezavisan i snažan vladar.
HTML
mini|desno|250px|Službeni logo posljednje verzije, HTML5. HTML, skraćenica od HyperText Markup Language, je standarizovani jezik za označavanje koji se koristi pri strukturiranju tekstova i multimedijalnih objekata u web stranicama i elektronskoj pošti. Kao modifikovanu i pojednostavljenu verziju SGML jezika, HTML standarizuje i održava World Wide Web Consortium (W3C).
Kula
Jedan broj kula proglašen je za nacionalni spomenik Bosne i Hercegovine
Emocija
Emocije su specifičan odnos osobe prema sebi, konkretnim predmetima ili pojavama i prema drugim ljudima. Emocije se javljaju kada je za nas nešto važno. Pojavu emocija ne može izazvati neko drugi. Emocije afirmišu ili ugrožavaju ličnost osobe te im je najvažnija funkcija akcija - reagovanje na emociju.
HTML
Za dodatno modifikovanje web stranica, do sada su izašli neki dodaci:
Trpimir I
Kraj Trpimirove vlasti nije sasvim jasan, baš kao i tačan redosljed njegovih nasljednika. Trpimir je imao tri sina, Petra, Zdeslava i Muncimira, te ga prema jednoj od teorija nasljeđuje sin Zdeslav, kojega ubrzo svrgava Domagoj koji nije bio iz njegove porodične loze.
HTML
Gore navedeni dodaci, u paketu sa HTML jezikom, ponekad se nazivaju DHTML ili Dinamični HTML.
Pored HTML-a, na Internetu danas postoje jezici koji se koriste da korisnikovom pretraživaču dostave HTML koji će zavisiti od toga šta je korisnik tražio. Kod se u tom slučaju izvršava na serverima i HTML koji je rezultat procesa biva dostavljen korisniku. Neki od ovih jezika su: ASP (Active Server Pages) i PHP (Hypertext Preprocessor).
Éva Tófalvi
Éva Tófalvi, rođena 4. decembra 1978. u Miercurea Ciucu u okrugu Harghita je nekadašnja rumunska biatlonka.
Ćelijska dioba
Ćelija koja je završila interfazu i pripremila se za podjelu na dvije nove ćelije, ulazi u diobu. Prokariotske ćelije se dijele amitozom (direktnom ili prostom diobom), dok se eukariotske dijele mitozom ili mejozom. Promjene, koje se u ćeliji dešavaju za vrijeme diobe, mogu se uočiti mikroskopom što sa promjenama tokom interfaze nije slučaj.
Mitoza
Mitoza je proces u kojem ćelija udvostručuje svoj genom (genetski materijal) i zatim ga razdvaja u dvije jednake polovine.
Mejoza
Mejoza je ćelijska dioba u kojoj se broj hromozoma u novonastalim ćelijama redukuje na polovinu u odnosu na majke ćelije.
Éva Tófalvi
Karijera
Éva Tófalvi je nastavnica sporta i živi u Miercurea Ciuc. Biatlonom se bavi od 1992. godine, a od 1995. predstavlja Rumuniju na međunarodnim takmičenjima. Prvi značajni nastup imala je na Evropskom olimpijskom festivalu mladih 1995. u Andorri la Velli, kada je u skijaškom trčanju u slobodnom stilu na 7,5 km osvojila bronzanu medalju.
Olimpijske igre
Tófalvi je šest puta nastupila na Zimskim olimpijskim igrama: ZOI 1998, ZOI 2002, ZOI 2006, ZOI 2010, ZOI 2014 i ZOI 2018, ali nije osvojila ni jednu medalju. Najbolji su joj rezultati dva 11-a mjesta u utrci na 15 km i to na ZOI 1998. kada je s jednim promašajem i zaostatkom od 1:56.6 min bila sporija od pobjednice Ekaterine Dafovske, te na ZOI 2010., takođe s jednim promašajem i zaostatkom od 1:50.6 min u odnosu na Toru Berger. U štafeti je nastupiila samo jednom, na ZOI 2010, kada je s Danom Plotogea, Mihaelom Purdea i Rékom Ferencz osvojila deveto mjesto.
Emocija
Vrste emocija
Poremećaji emocionalnog zivota čovjeka: